Bharat Ratna

Bharat Ratna (hindi: भारत रत्‍न, norsk: Indias juvel) er Indias fremste utmerkelse. Den ble innført 2. januar 1954 av president Rajendra Prasad og tildeles for fremragende innsats på nasjonalt nivå, særlig for kunstnerisk, litterær og vitenskapelig innsats og for offentlig tjeneste av høyeste rang.M. Rajaram: Indian Constitution, New Delhi: New Age International, 2009, s. 344. Utmerkelsen tildeles av Indias president.Bharat Ratna, National Portal of India, arkivert i  Internet Archive. Besøkt 16. november 2013. Utmerkelsen rangerer som den fremste i Indias utmerkelsessystem.Haynes, Edward S. og Chhina, Rana T. S.: Medals and Decorations of Independent India, New Delhi: Manohar, 2008, s. 30. Den tildeles i hovedsak indiske statsborgere. Unntaksvis er Bharat Ratna også tildelt utlendinger, men dette har forekommet svært sjelden.

 Utmerkelsens rettslige status 
Bharat Ratna omtales som en utmerkelse og ikke en orden eller medalje. Det er formelt ikke tillatt å benytte Bharat Ratna som tittel i tilknytning til navn, da artikkel 18 i Indias grunnlov forbyr dette. Likevel er det ikke uvanlig å se Bharat Ratna benyttet som tittel foran en mottagers navn.

Den rettslige stillingen til Bharat Ratna og andre utmerkelser har vært omstridt. Fra juli 1977 til januar 1980 var tildeling av Bharat Ratna innstilt. I 1993 ble spørsmålet om Bharat Ratna var forenlig med grunnloven tatt opp av Indias høyesterett og tildeling holdt igjen opp til beslutning falt i 1995.Haynes og Chhina, s. 36.

 Utforming 

Bharat Ratna er utformet som et blad av hellig fiken, Ficus religiosa, i bronse.Haynes og Chhina, s. 35. På advers finnes en sol i platina med utmerkelsens navn på hindi med devanagariskrift under. Reversen har Indias riksvåpen og motto. Utmerkelsestegnet er opphengt i et bånd til å bære om halsen. Båndet er i hvit silke.

Med tildeling følger også en sanad, et diplom.

 Tildeling 
Bharat Ratna tildeles uten hensyn til en persons etniske tilhørighet, yrke eller kjønn. Utmerkelsen kan også tildeles utlendinger. Det kan maksimalt foretas tre tildelinger årlig. 

Forslag om tildeling vurderes av en komité. Statsministeren nominerer personer til presidenten, som fatter bestemmelse om tildeling.

 Mottagere 
48 personer har mottatt Bharat Ratna. To av disse er utenlandske statsborgere, mens en var naturalisert indisk statsborger. De øvrige har vært framtredende forkjempere for Indias selvstendighet, framstående politikere, forskere og kunstnere. 

Følgende personer har mottatt Bharat Ratna:Rajaram, s. 345.List of recipients of Bharat Ratna, Ministry of Home Affairs, Government of India. Besøkt 11. oktober 2020.

 Nr. Navn Bilde Født-død Tildelingsår Statsborgerskap Merknad 1. Chakravarti Rajagopalachari 75px 1878–1972 1954 India Uavhengighetsforkjemper, Indias siste generalguvernør 2. Venkata Raman 75px 1888–1970 1954 India Fysiker 3. Sarvepalli Radhakrishnan 75px 1888–1975 1954 India Filosof, Indias andre president 4. Bhagwan Das 75px 1869–1958 1955 India Uavhengighetsforkjemper, forfatter 5. Mokshagundam Visvesvarayya 75px 1860–1962 1955 India Sivilingeniør, divan av Mysore 6. Jawaharlal Nehru 75px 1889–1964 1955 India Uavhengighetsforkjemper, forfatter, Indias første statsminister 7. Govind Ballabh Pant 75px 1887–1961 1957 India Uavhengighetsforkjemper, førsteminister i Uttar Pradesh, innenriksminister 8. Dhondo Keshav Karve 75px 1858–1962 1958 India Lærer, samfunnsreformator 9. Bidhan Chandra Roy 75px 1882–1962 1961 India Lege, førsteminister i Vest-Bengal 10. Purushottam Das Tandon 75px 1882–1962 1961 India Uavhengighetsforkjemper, lærer 11. Rajendra Prasad 75px 1884–1963 1962 India Uavhengighetsforkjemper, jurist, Indias første president 12. Zakir Husain 75px 1897–1969 1963 India Universitetsmann, Indias tredje president 13. Pandurang Vaman Kane  1880–1972 1963 India Indolog, sanskritkjenner 14. Lal Bahadur Shastri 75px 1904–1966 1966 posthumt India Uavhengighetsforkjemper, Indias andre statsminister 15. Indira Gandhi 75px 1917–1984 1971 India Indias fjerde statsminister 16. Varahagiri Venkata Giri 75px 1894–1980 1975 India Fagforeningsmann, Indias fjerde president 17. K. Kamaraj 75px 1903–1975 1976 posthumt India Uavhengighetsforkjemper, førsteminister i delstaten Madras  18. Moder Teresa 75px 1910–1997 1980 India Katolsk nonne, grunnlegger av Nestekjærlighetens misjonærer 19. Vinoba Bhave 75px 1895–1982 1983 posthumt India Samfunnsreformator, uavhengighetsforkjemper 20. Khan Abdul Ghaffar Khan 75px 1890–1988 1987 Pakistan Uavhengighetsforkjemper 21. M.G. Ramachandran 75px 1917–1987 1988 posthumt India Skuespiller, førsteminister i Tamil Nadu 22. B.R. Ambedkar 75px 1891–1956 1990 posthumt India Politiker, økonom, bidro til utformingen av Indias grunnlov 23. Nelson Mandela 75px 1918– 1990 Sør-Afrika Leder av den sørafrikanske antiapartheidbevegelsen  24. Rajiv Gandhi 75px 1944–1991 1991 posthumt India Indias sjuende statsminister 25. Vallabhbhai Patel 75px 1875–1950 1991 Posthumt India Uavhengighetsforkjemper, Indias første innenriksminister 26. Morarji Desai 75px 1896–1995 1991 India Uavhengighetsforkjemper, Indias femte statsminister 27. Abul Kalam Azad 75px 1888–1958 1992 posthumt India Uavhengighetsforkjemper, Indias første utdanningsminister 28. J.R.D. Tata 75px 1904–1993 1992 India Industribygger, filantrop 29. Satyajit Ray 75px  1922-1992 1992 India Filmkunstner 30. Abdul Kalam 75px 1931–2015 1997 India Luftfartspionér, Indias ellevte president 31. Gulzarilal Nanda 75px 1898–1998 1997 India Uavhengighetsforkjemper, midlertidig statsminister  32. Aruna Asaf Ali 75px 1908–1996 1997 posthumt India Uavhengighetsforkjemper 33. M.S. Subbulakshmi 75px 1916–2004 1998 India Klassisk sanger innen karnatisk musikk 34. Chidambaram Subramaniam 75px 1910–2000 1998 India Uavhengighetsforkjemper, landbruksminister 35. Jayaprakash Narayan  1902–1979 1999 posthumt India Uavhengighetsforkjemper, politiker 36. Ravi Shankar 75px 1920– 1999 India Sitarutøver 37. Amartya Sen 75px 1933– 1999 India Økonom 38. Gopinath Bordoloi 75px 1890–1950 1999 posthumt India Uavhengighetsforkjemper, førsteminister i Assam 39. Lata Mangeshkar 75px 1929– 2001 India Sanger 40. Bismillah Khan 75px 1916–2006 2001 India Klassisk shehnai-utøver 41. Bhimsen Joshi 75px 1922–2011 2008 India Sanger innen hindustansk musikk 42. C.N.R. Rao 75px 1934– 2014 (kunngjort 2013)«'A complete surprise', scientist CNR Rao on being chosen for Bharat Ratna», The Times of India, 16. november 2013. India Vitenskapsmann 43. Sachin Tendulkar 75px 1973– 2014 (kunngjort 2013)«Sachin becomes youngest, first sportsperson to get Bharat Ratna», The Times of India, 16. november 2013. India Cricketspiller 44. Atal Bihari Vajpayee 75px 1924– 2015  India Statsminister 45. Madan Mohan Malaviya 75px 1861–1946 2015«Atal Bihari Vajpayee, Madan Mohan Malviya to be awarded Bharat Ratna», The Times of India, 24. desember 2014. Lest 24. desember 2014.  India Universitetsgrunnlegger, uavhengighetsforkjemper 46. Nanaji Deshmukh 75px 1916–2010 2019 India Politiker (Bharatiya Jana Sangh), samfunnsreformator 47. Bhupendra Kumar Hazarika 75px 1926–2011 2019 India Sanger, musiker, filmskaper, dikter 48. Pranab Mukherjee 75px 1935–2020 2019 India Indias trettende president

Referanser

Litteratur
Haynes, Edward S. og Chhina, Rana T. S.: Medals and Decorations of Independent India, New Delhi: Manohar, 2008, s. 34–39
«India» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006, s. 1208

Eksterne lenker
 Bharat Ratna Award, Government of India

Kategori:Indiske utmerkelser
Kategori:Utmerkelser etablert i 1954